കൊടകര കേസ്: പ്രതികളുടെ ജാമ്യഹര്ജികള് ഹൈക്കോടതി വെള്ളിയാഴ്ച പരിഗണിക്കാന് മാറ്റി കൊച്ചി: കൊടകരയില് കുഴല്പണം തട്ടിയെടുത്ത കേസിലെ പ്രതികളുടെ ജാമ്യഹര്ജികള് ഹൈകോടതി വെള്ളിയാഴ്ച പരിഗണിക്കാന് മാറ്റി. സര്ക്കാര് കൂടുതല് സമയം തേടിയതിനെത്തുടര്ന്നാണ് തീരുമാനം. സുജീഷ്, ദീപ്തി, അഭിയെന്ന അഭിജിത്ത്, അരീഷ്, അബ്ദുല് ഷാഹിദ് എന്നീ പ്രതികളുടെ ഹര്ജികളാണ് മാറ്റിയത്. തെരഞ്ഞെടുപ്പിന് ചെലവിടാന് കര്ണാടകയിലെ ബി.ജെ.പി ഘടകം കൊടുത്തുവിട്ടതെന്ന് ആരോപിക്കപ്പെടുന്ന 3.5 കോടി രൂപ തൃശൂരിലെ കൊടകരയില് ഏപ്രില് മൂന്നിന് പ്രതികളടങ്ങുന്ന സംഘം കാര് തടഞ്ഞുനിര്ത്തി കവര്ന്നെന്നാണ് കേസ്. കാറില്നിന്ന് 25 ലക്ഷം നഷ്ടപ്പെട്ടെന്നാണ് കാറുടമ ധര്മജന് പൊലീസിനെ അറിയിച്ചത്. അന്വേഷണത്തില് കോടികള് നഷ്ടപ്പെട്ടതായി കണ്ടെത്തുകയായിരുന്നു. The post കൊടകര കേസ്: പ്രതികളുടെ ജാമ്യഹര്ജികള് ഹൈക്കോടതി വെള്ളിയാഴ്ച പരിഗണിക്കാന് മാറ്റി first appeared on MalayalamExpressOnline.